ETA:n sekakomitean päätös N:o 134/1999, tehty 5 päivänä marraskuuta 1999, ETA-sopimuksen liitteen I (Eläinlääkintä- ja kasvinsuojeluasiat) muuttamisesta



Virallinen lehti nro L 015 , 18/01/2001 s. 0018 - 0019



ETA:n sekakomitean päätös N:o 134/1999, tehty 5 päivänä marraskuuta 1999, ETA-sopimuksen liitteen I (Eläinlääkintä- ja kasvinsuojeluasiat) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite I muutettiin 25 päivänä kesäkuuta 1999 tehdyllä ETA:n sekakomitean päätöksellä N:o 76/1999(1). (2) Jäsenvaltioihin tai jäsenvaltioiden taudeista vapaille alueille tarkoitettujen nautojen tarttuvaa rinotrakeiittia koskevista lisätakeista tehdyn komission päätöksen 93/42/ETY muuttamisesta kolmannen kerran Itävallan osalta ja päätöksen 95/109/EY muuttamisesta toisen kerran 22 päivänä heinäkuuta 1998 tehty komission päätös 98/548/EY(2) olisi otettava osaksi sopimusta. (3) Eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun direktiivin 64/432/ETY muuttamisesta ja saattamisesta ajan tasalle annetun direktiivin 97/12/EY muuttamisesta 14 päivänä joulukuuta 1998 annettu neuvoston direktiivi 98/99/EY(3) olisi otettava osaksi sopimusta. (4) Päätöksen 93/24/ETY muuttamisesta sekä Aujeszkyn tautia koskevista lisätakeista taudista vapaille Ranskan alueille tarkoitettujen sikojen osalta 8 päivänä tammikuuta 1999 tehty komission päätös 1999/56/EY(4) olisi otettava osaksi sopimusta. (5) Tätä päätöstä ei sovelleta Islantiin eikä Liechtensteiniin, ON PÄÄTTÄNYT SEURAAVAA: 1 artikla Lisätään sopimuksen liitteessä I olevan I luvun 4.2 osan 12 kohtaan (komission päätös 93/42/ETY) luetelmakohta seuraavasti: "- 398 D 0548: Komission päätös 98/548/EY, tehty 22 päivänä heinäkuuta 1998 (EYVL L 263, 26.9.1998, s. 35)." 2 artikla Lisätään sopimuksen liitteessä I olevan I luvun 4.2 osan 27 kohtaan (komission päätös 95/109/EY) luetelmakohta seuraavasti: "- 398 D 0548: Komission päätös 98/548/EY, tehty 22 päivänä heinäkuuta 1998 (EYVL L 263, 26.9.1998, s. 35)." 3 artikla Lisätään sopimuksen liitteessä I olevan I luvun 4.1 osan 1 kohtaan (neuvoston direktiivi 64/432/ETY) luetelmakohta seuraavasti: "- 398 L 0099: Neuvoston direktiivi 98/99/EY, annettu 14 päivänä joulukuuta 1998 (EYVL L 358, 31.12.1998, s. 107)." 4 artikla Lisätään sopimuksen liitteessä I olevan I luvun 4.2 osan 9 kohtaan (komission päätös 93/24/ETY) luetelmakohta seuraavasti: "- 399 D 0056: Komission päätös 1999/56/EY, tehty 8 päivänä tammikuuta 1999 (EYVL L 18, 23.1.1999, s. 66)." 5 artikla Päätösten 98/548/EY ja 1999/56/EY sekä direktiivin 98/99/EY norjaksi laaditut tekstit, jotka on liitetty tämän päätöksen norjankieliseen kielitoisintoon, ovat todistusvoimaisia. 6 artikla Tämä päätös tulee voimaan 6 päivänä marraskuuta 1999, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 7 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 5 päivänä marraskuuta 1999. ETA:n sekakomitean puolesta N. v. Liechtenstein Puheenjohtaja (1) EYVL L 296, 23.11.2000, s. 1. (2) EYVL L 263, 26.9.1998, s. 35. (3) EYVL L 358, 31.12.1998, s. 107. (4) EYVL L 18, 23.1.1999, s. 66.